Pregnant Wife And Husband Died In Road Accident In Batala
Home › Punjab › Amritsar › Pregnant wife and husband died in road accident in Batala
{"_id":"5e4584218ebc3ee5ae5a239f","slug":"pregnant-wife-and-husband-died-in-road-accident-in-batala-gurdaspur-news-pkl3663603197","type":"story","status":"publish","title_hn":"\u092e\u094b\u091f\u0930\u0938\u093e\u0907\u0915\u093f\u0932 \u0914\u0930 \u092c\u0938 \u0915\u0940 \u092d\u093f\u0921\u0902\u093c\u0924 \u092e\u0947\u0902 \u0917\u0930\u094d\u092d\u0935\u0924\u0940 \u092a\u0924\u094d\u0928\u0940 \u0914\u0930 \u092a\u0924\u093f \u0915\u0940 \u092e\u094c\u0924","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
मोटरसाइकिल और बस की भिडं़त में गर्भवती पत्नी और पति की मौत
पंचकुला ब्‍यूरो Updated Thu, 13 Feb 2020 10:45 PM IST
थाना श्री हरगोबिंदपुर के गांव चीमा खुडी के पास एक तेज रफ्तार बस ने मोटरसाइकिल पर जा रहे एक दंपती को टक्कर मार दी। हादसे में दोनों की मौके पर ही मौत हो गई। मृतक पत्नी 6 महीने की गर्भवती थी। हादसा बुधवार देर रात का है। पुलिस ने दोनों के शवों को पोस्टमार्टम के लिए बटाला के सिविल अस्पताल भेज दिया है। मरने वाला युवक कुवैत से वापस आया था और इन दिनों अपने गांव में ही काम धंधा करता था। बताया जा रहा है कि जब बस ने बाइक को टक्कर मारी तो मोटरसाइकिल को आग लग गई थी। पुलिस ने अज्ञात बस चालक के खिलाफ मामला दर्ज कर आगे की कार्रवाई शुरू कर दी है।
पुलिस थाना श्री हरगोबिंदपुर में सुखदेव सिंह निवासी गांव चीमा खुडी ने अपने बयान में बताया है कि उसका बेटा भूपिंदर सिंह (30) और उसकी बहू मनदीप कौर (28) श्री हरगोबिंदपुर से अपने गांव चीमा खुडी के लिए मोटरसाइकिल पर आ रहे थे। जब वह दोनों अपने गांव के पास पहुंचे तो बटाला साइड से आ रही एक तेज रफ्तार बस ने उनकी मोटरसाइकिल को टक्कर मार दी। हादसे में दोनों पति-पत्नी की मौके पर ही मौत हो गई। जांच अधिकारी एएसआई बिक्रमजीत सिंह ने बताया कि इस हादसे में दंपती की मौत हो गई। पुलिस ने अज्ञात बस चालक के खिलाफ मामला दर्ज कर आगे की कार्रवाई शुरू कर दी है।
accident wife batala died husband